ETNINĖS KULTŪROS GLOBOS TARYBA

NUTARIMAS

DĖL ETNINĖS KULTŪROS GLOBOS TARYBOS 2019 M. RUGSĖJO 10 D. NUTARIMO NR. TN-8 „DĖL ETNOGRAFINIO REGIONO HERBO NAUDOJIMO TVARKOS PATVIRTINIMO“ PAKEITIMO

2022 m. lapkričio 15 d. Nr. TN-12

Vilnius

Etninės kultūros globos taryba n u t a r i a:

1.	Pakeisti Etnografinio regiono herbo naudojimo tvarką, patvirtintą Etninės kultūros globos tarybos 2019 m. rugsėjo 10 d. nutarimu Nr. TN-8 „Dėl etnografinio regiono herbo naudojimo tvarkos patvirtinimo“

1.1.	Pakeisti 8 punktą ir jį išdėstyti taip:

„Etnografinio regiono herbo projekto ir etalono vienas egzempliorius saugomas einamaisiais metais Lietuvos heraldikos komisijoje, vėliau – Lietuvos valstybės naujajame archyve, o etalono vienas projektas – Etninės kultūros globos taryboje.“

1.2.	Pakeisti 11 punktą ir jį išdėstyti taip:

„11. Suvalkijos (Sūduvos) herbo projektas sukurtas Etninės kultūros globos tarybos padalinio – Suvalkijos (Sūduvos) etninės kultūros globos tarybos – iniciatyva, projekto autorius – Rolandas Rimkūnas. Herbo projektas buvo suderintas Lietuvos heraldikos komisijoje 2021 m. birželio 10 d. (posėdžio protokolas Nr. 6K–10 (590)). Suvalkijos (Sūduvos) herbe pavaizduotas raudonas tauras (su sidabro akimis ir dantimis) ant sidabrinio herbinio skydo, kurį iš abiejų pusių puošia sidabrinės ąžuolo šakelės su gilėmis, o šakelių apačia sujungta sidabriniu kaspinu, kuriame raudonomis raidėmis įrašytas devizas Vienybė težydi. Suvalkijos (Sūduvos) didysis ir mažasis herbai patvirtinti Lietuvos Respublikos Prezidento 2021 m. birželio 21 d. dekretu Nr. 1K-655 „Dėl Suvalkijos (Sūduvos) didžiojo ir mažojo herbų patvirtinimo“.“

1.3.	Pakeisti 16 punktą ir jį išdėstyti taip:

„16. Subjektams, etnografinį regioną atstovaujantiems teritoriniu pagrindu (apskritys, savivaldybės, seniūnijos, bendruomenės, nevyriausybinės organizacijos, įmonės ir kt.), naudojant etnografinio regiono herbą rekomenduojama vadovautis Lietuvos etnografinių regionų žemėlapiu, patvirtintu Etninės kultūros globos tarybos 2022 m. sausio 25 d. nutarimu Nr. TN-3 „Dėl patikslinto Lietuvos etnografinių regionų žemėlapio patvirtinimo”.“

2.	Pripažinti netekusiais galios Etninės kultūros globos tarybos 2019 m. rugsėjo 10 d. nutarimo Nr. TN-8 „Dėl etnografinio regiono herbo naudojimo tvarkos patvirtinimo“ 1 ir 2 priedus.

Tarybos pirmininkė	Dalia Urbanavičienė